31991R3777
L 356/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3777/91 НА КОМИСИЯТА
от 18 декември 1991 година
относно откриване на продажба чрез постоянна тръжна процедура за използване в Общността на алкохол от винен произход, държан от интервенционните агенции
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 822/87 на Съвета от 16 март 1987 г. относно общата организация на пазара на вино (1), последно изменен с Регламент (ЕИО) № 1734/91 (2),
като взе предвид Регламент (ЕИО) № 3877/88 на Съвета от 12 декември 1988 г. относно определянето на общи правила за пласиране на алкохол, получен от дестилациите, посочени в членове 35, 36 и 39 от Регламент (ЕИО) № 822/87 и държан от интервенционните агенции (3), и по-специално член 1 от него,
като има предвид, че Регламент (ЕИО) № 1780/89 (4) на Комисията, последно изменен с Регламент (ЕИО) № 3776/91 (5), определя подробни правила за пласиране на алкохола, получен от дестилациите, посочени в членове 35, 36 и 39 от Регламент (ЕИО) № 822/87, и държан от интервенционните агенции; като има предвид, че правилата относно постоянните тръжни процедури бяха изменени с Регламент (ЕИО) № 3776/91;
като има предвид, че поради разходите, свързани със съхранението на алкохола, е желателно да се обяви нова продажба чрез постоянна тръжна процедура за алкохол от винен произход, предназначен за нов вид промишлена употреба;
като има предвид, че предвидените в настоящия регламент мерки са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
1. Извършва се продажба чрез постоянна тръжна процедура на алкохол с алкохолно съдържание 100 обемни процента, получен от дестилациите, посочени в членове 35, 36 и 39 от Регламент (ЕИО) № 822/87, и държан от испански, френски, италиански и гръцки интервенционни агенции.
2. Количеството алкохол, което се предоставя съгласно посочената тръжна процедура, не може да превишава 400000 хектолитра годишно.
3. Алкохолът, който се предлага за продажба, се използва в Общността в съответствие с член 2 от Регламент (ЕИО) № 1780/89.
Член 2
Продажбата се извършва в съответствие с Регламент (ЕИО) № 1780/89, и по-специално с членове 2-9 и членове 29-38 от него.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 декември 1991 година.